CELEX: 31981R0348
Language: hr
Date: 1981-01-20 00:00:00
Title: Uredba Vijeća (EEZ) br. 348/81 od 20. siječnja 1981. o zajedničkim pravilima za uvoz kitova ili drugih proizvoda od kitova

15/Sv. 010
            
            
               HR
            
            
               Službeni list Europske unije
            
            
               3
            
         31981R0348
   
               L 039/1
            
            
               SLUŽBENI LIST EUROPSKE UNIJE
            
            
               20.01.1981.
            
         
      UREDBA VIJEĆA (EEZ) br. 348/81
   od 20. siječnja 1981.
   o zajedničkim pravilima za uvoz kitova ili drugih proizvoda od kitova
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, posebno njegov članak 235.,
   uzimajući u obzir prijedlog Komisije (1),
   uzimajući u obzir mišljenje Skupštine (2),
   uzimajući u obzir mišljenje Gospodarskog i socijalnog odbora (3),
   budući da zaštita određenih vrsta kitova zahtijeva određene mjere koje će ograničiti međunarodnu trgovinu; budući da te mjere trebaju biti na razini Zajednice i istodobno poštovati međunarodne obveze Zajednice;
   budući da bi do usvajanja općih mjera na razini Zajednice vezanih uz nadgledanje trgovine u vrstama divlje flore i faune, uvoz glavnih proizvoda od kitova ili drugih proizvoda od kitova trebao podlijegati uvoznim dozvolama u početnoj fazi, dok se istodobno zadržava mogućnost proširivanja popisa ovih proizvoda; budući da može biti korisno napomenuti, kako bi se razjasnila situacija u očekivanju ovog mogućeg proširenja, da su države članice i dalje nadležne za poduzimanje mjera za zaštitu vrsta u skladu s Ugovorom koje se odnose na uvoz proizvoda koje ne pokriva ova Uredba; budući da nadležna tijela ne smiju izdati takve dozvole ako se nisu uvjerile da se dotični proizvodi neće koristiti za komercijalnu uporabu,
   DONIJELO JE OVU UREDBU:
   Članak 1.
   1.   Od 1. siječnja 1982. uvoz u Zajednicu proizvoda koji su navedeni u Prilogu podliježe proizvodnji uvozne dozvole. Takva dozvola se neće izdavati za proizvode koji se koriste u komercijalne svrhe.
   2.   Države članice će obavijestiti Komisiju prije 1. srpnja 1981. o nazivima i adresama tijela koja su nadležna za izdavanje uvoznih dozvola iz stavka 1. Komisija će o tome odmah obavijestiti druge države članice.
   Članak 2.
   1.   Uspostavlja se Odbor za proizvode nastale od kitova, dalje u tekstu „Odbor”, koji se sastoji od predstavnika država članica, s predstavnikom Komisije kao predsjednikom.
   Odbor donosi svoj poslovnik.
   Odbor smije ispitati bilo koje pitanje koje se odnosi na primjenu ove Uredbe, uključujući pitanje kontrole koje mu je podnio predsjednik, bilo na vlastitu inicijativu ili na zahtjev predstavnika države članice.
   2.   Sljedeći se postupci donose za provedbu ove Uredbe:
   
               (a)
            
            
               predstavnik Komisije Odboru dostavlja nacrt odredaba koje treba usvojiti. Odbor dostavlja mišljenje o nacrtu u vremenskom roku koji je odredio predsjednik, uzimajući u obzir žurnost predmeta. Odluke donosi većina od 45 glasova, pri čemu se glasovi država članica ponderiraju u skladu s člankom 148. stavkom 2. Ugovora. Predsjednik ne glasuje;
            
         
               (b)
            
            
               Komisija usvaja predviđene mjere ako su one u skladu s mišljenjem Odbora;
            
         
               (c)
            
            
               ako predviđene mjere nisu u skladu s mišljenjem Odbora, ili nije ponuđeno ni jedno mišljenje, Komisija bez odlaganja Vijeću podnosi prijedlog u vezi s mjerama koje je potrebno usvojiti. Vijeće djeluje kvalificiranom većinom. Ako Vijeće ne bude djelovalo kroz tri mjeseca od podnošenja prijedloga, Komisija će usvojiti predložene odredbe.
            
         Članak 3.
   1.   Komisija što prije Vijeću podnosi izvještaj o tome je li potrebno proširiti popis proizvoda iz Priloga ovoj Uredbi i o mogućnostima nadgledanja poštovanja njenih odredaba, zajedno s prijedlozima, ovisno o slučaju.
   2.   Odlučujući kvalificiranom većinom, Vijeće može odlučiti proširiti popis iz stavka 1. na prijedlog Komisije.
   3.   U očekivanju takve odluke države članice u skladu s Ugovorom smiju poduzeti mjere koje se tiču kitova i drugih proizvoda od kitova koje ne pokriva ova Uredba o zaštiti vrsta.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. siječnja 1981.
      
         
            Za Vijeće
         
         
            Predsjednik
         
         Ch. A. van der KLAAUW
         
      
   
   
      (1)  SL C 121, 20.5.1980., str. 5.
   
      (2)  SL C 291, 10.11.1980., str. 46.
   
      (3)  SL C 300, 18.11.1980., str. 13.
   PRILOG
   
               Broj tarifnog broja zajedničke carinske tarife
            
            
               Opis
            
         
               ex 02.04 C
            
            
               meso i jestive mesne iznutrice kitova, svježe, ohlađene ili smrznute
            
         
               ex 02.06 C
            
            
               meso i jestive mesne iznutrice kitova, soljene, u rasolu, sušene ili dimljene
            
         
               ex 05.09
            
            
               kitova us i slično; neobrađena ili jednostavno pripremljena, ali ne izrezana u oblike, te dlaka i otpad ovih proizvoda
            
         
               ex.05.15 B
            
            
               meso i mesne iznutrice kitova nepodobne za ljudsku konzumaciju
            
         
               ex 15.04
            
            
               masti i ulja kitova, pročišćeni ili ne
            
         
               ex 15.08
            
            
               ulja kitova, uzavrela, oksidirana, dehidrirana, sumporena, zapaljena ili polimerizirana toplinom u vakuumu ili nepokretnom plinu, ili drukčije promijenjena
            
         
               ex 15.12
            
            
               ulja i masti kitova, u potpunosti ili dijelom hidrogenizirana ili zgusnuta ili učvrsnuta bilo kojim drugim procesima, pročišćena ili ne, ali ne dalje obrađena
            
         
               15.15 A
            
            
               vorvanj, sirov, zgnječen ili pročišćen, obojan ili ne
            
         
               ex 16.03
            
            
               izlučine i sokovi mesa kitova
            
         
               ex. 23.01 A
            
            
               brašna i jela od mesa i iznutrica kitova, neprikladni za ljudsku konzumaciju
            
         
               ex poglavlje 41
            
            
               koža tretirana uljem, preinačena ili ne, od kitova i drugih rodova kitova
            
         
               Svi dolje navedeni proizvodi koji su tretirani uljem, preinačeni ili ne, od kitova ili drugih rodova kitova ili koji su izrađeni od kože tretirane takvim uljem:
            
         
               ex poglavlje 42
            
            
               kožni predmeti; sedlarija i konjska orma; potrepštine za putovanje, torbice i slična pakiranja
            
         
               ex poglavlje 43
            
            
               krzno i proizvodi od krzna
            
         
               ex poglavlje 64
            
            
               obuća, kožne dokoljenice i slično; dijelovi takvih artikala